שרול ברונשטיין

שׂרוּל בּרוֹנשטיין (יידיש: סראָל בראָנשטײן; ברוסית: Срул Бронштейн; 1913, שטפאנשטי  - 1943 טשקנט) היה משורר יידי יהודי-סובייטי.

ביוגרפיה
נולד בשטפנשט במשפחה של אופה. קיבל חינוך בתלמוד תורה. בשנות ה-30 של המאה ה-20 התגורר בבוקרשט, שם החל לפרסם את שיריו הראשונים. היה מיודד עם אהרון אוקניצר, יחיאל שרייבמן, צבי צלמן, זישע בגיש, עזריאל רויטמן ואחרים; קבוצתם התגבשה סביב כתב העת הספרותי שויבן (חלונות) שהוצא לאור על ידי יעקב שטרנברג. 

הוא פרסם מספר קובצי שירים בכתבי עת ספרותיים בבוקרשט, ביניהם: שפיטאל לידער (שירי בית החולים), פאבריק לידער (שירי בית החרושת), תפיסה לידער (שירי בית הסוהר) ואחרים.

לאחר סיפוח בסרביה לברית המועצות ב-1940 הוא נסע לקישינב, בה נולדה אשתו. עם פרוץ מלחמת העולם השנייה התגייס לצבא האדום, נפצע בקרב ב-1942 ונפטר ב-1943 בבית החולים הצבאי בטשקנט עקב סיבוכים שנגרמו כתוצאה מפציעה.

חיבוריו שהתפרסמו
מאָלדאָװע, מײַן הײם: לידער און פאָעמען, בוקרשט 1938.
'האָב געעפֿנט ברײט די טױערן, בוקרשט 1939.

ביקורות על חיבוריו
 יחיאל שרײַבמאַן, זיבן יאָר מיט זיבן חדשים, 2003.

משוררים כותבי יידיש
יהודים סובייטים
משוררים סובייטים
יהודים אנשי הצבא האדום במלחמת העולם השנייה
רוסים וסובייטים שנהרגו במלחמת העולם השנייה
סובייטים שנולדו ב-1913
נפטרים ב-1943